CELEX: 62011CN0189
Language: el
Date: 2011-04-20 00:00:00
Title: Υπόθεση C-189/11: Προσφυγή της 20ής Απριλίου 2011 — Ευρωπαϊκή Επιτροπή κατά Βασιλείου της Ισπανίας

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/16
            
         Προσφυγή της 20ής Απριλίου 2011 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-189/11)
   2011/C 186/27
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: L. Lozano Palacios και C. Soulay)
   
      Καθού: Βασίλειο της Ισπανίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι
               
                           —
                        
                        
                           εφαρμόζοντας το ειδικό καθεστώς των πρακτορείων ταξιδίων στις περιπτώσεις στις οποίες οι ταξιδιωτικές υπηρεσίες πωλούνται σε πρόσωπο άλλο από τον ταξιδιώτη·
                        
                     
                           —
                        
                        
                           εξαιρώντας από το εν λόγω ειδικό καθεστώς τις πωλήσεις προς το κοινό, από πρακτορεία λιανικής που ενεργούν στο δικό τους όνομα, των ταξιδιών που διοργανώνονται από πρακτορεία χονδρικής·
                        
                     
                           —
                        
                        
                           επιτρέποντας στα πρακτορεία ταξιδίων, υπό ορισμένες προϋποθέσεις, να αναγράφουν στο τιμολόγιο κατ’ αποκοπήν ΦΠΑ που δεν έχει σχέση με τον πραγματικό ΦΠΑ ο οποίος μετακυλίεται στον πελάτη και επιτρέποντας σε αυτόν, εφόσον υπόκειται στον ΦΠΑ, να εκπέσει τον ως άνω κατ’ αποκοπήν ΦΠΑ από τον οφειλόμενο ΦΠΑ· και
                        
                     
                           —
                        
                        
                           επιτρέποντας στα πρακτορεία ταξιδίων, κατά το μέτρο που εμπίπτουν στο ειδικό καθεστώς, να καθορίζουν τη βάση επιβολής του φόρου κατ’ αποκοπήν για κάθε χρήση·
                        
                     
         το Βασίλειο της Ισπανίας παρέβη τις υποχρεώσεις που υπέχει από τα άρθρα 306 έως 310· 226· 168, 169 και 73 της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας.
   
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή θεωρεί ότι η εφαρμογή από το Βασίλειο της Ισπανίας του ειδικού καθεστώτος των πρακτορείων ταξιδίων, κατά το μέτρο που δεν περιορίζεται στις υπηρεσίες προς τους ταξιδιώτες, όπως προβλέπει η οδηγία, αλλά εκτείνεται και στις πράξεις μεταξύ πρακτορείων ταξιδίων, αντιβαίνει στις διατάξεις της σχετικής με τον ΦΠΑ νομοθεσίας.
   Δεν συμβιβάζεται με την οδηγία ούτε η εξαίρεση από το εν λόγω ειδικό καθεστώς των πωλήσεων προς το κοινό, από πρακτορεία λιανικής που ενεργούν στο δικό τους όνομα, των ταξιδιών που διοργανώνονται από πρακτορεία χονδρικής, αφού οι δραστηριότητες αυτές, κατά την άποψη της Επιτροπής, αναμφισβήτητα περιλαμβάνονται στις καλυπτόμενες από το ειδικό καθεστώς.
   Η Επιτροπή θεωρεί ότι αντιβαίνουν επίσης στην οδηγία για τον ΦΠΑ οι ισπανικές ρυθμίσεις που επιτρέπουν στα πρακτορεία ταξιδίων, χωρίς κανένα έρεισμα στην εν λόγω οδηγία, να αναγράφουν στο τιμολόγιο κατ’ αποκοπήν ΦΠΑ που δεν έχει σχέση με τον πραγματικό ΦΠΑ ο οποίος μετακυλίεται στον πελάτη, που επιτρέπουν σε αυτόν, εφόσον υπόκειται στον ΦΠΑ, να εκπέσει τον ως άνω κατ’ αποκοπήν ΦΠΑ από τον οφειλόμενο ΦΠΑ και που επιτρέπουν στα πρακτορεία ταξιδίων, κατά το μέτρο που εμπίπτουν στο ειδικό καθεστώς, να καθορίζουν τη βάση επιβολής του φόρου κατ’ αποκοπήν για κάθε χρήση.
   
      (1)  ΕΕ L 347, σ. 1.